U จ่อบุ๊กกำไร 1.6 พันล้านขาย“หมอชิตแลนด์” งัดแผนซื้อสำนักงานหนุนรายได้ค่าเช่า 56 ลบ./ปี
U จ่อบุ๊คกำไร 1.6 พันล้านบาท หลังขาย “หมอชิตแลนด์” ให้ STEC เปิดแผนซื้อสำนักงานใหม่มูลค่า 800 ล้านบาทหนุนรายได้ค่าเช่า 56 ลบ./ปี
U จ่อบุ๊คกำไร 1.6 พันล้านบาท หลังขาย “หมอชิตแลนด์” ให้ STEC เปิดแผนซื้อสำนักงานใหม่มูลค่า 800 ล้านบาทหนุนรายได้ค่าเช่า 56 ลบ./ปี
25 เม.ย. 2562

บริษัท ยูซิตี้ จำกัด (มหาชน) หรือ U เปิดเผยว่า ที่ประชุมคณะกรรมการบริษัทมีมติให้เข้าซื้ออาคารสำนักงานติดสถานีรถไฟฟ้า BTS เพลินจิต มูลค่าราว 800 ล้านบาท คาดว่าจะสามารถสร้างรายได้จากค่าเช่าพื้นที่เข้ามาราว 56 ล้านบาท/ปี ส่วนการขายหมอชิตแลนด์ออกไปนั้นคาดว่าจะบันทึกกำไรราว 1.6 พันล้านบาทในไตรมาส 4/62 หลังจากโอนที่ดินในเดือน พ.ย.62
อนึ่งก่อนหน้านี้ คณะกรรมการบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC มีมติอนุมัติให้บริษัทเข้าทำสัญญาจะซื้อจะขายหุ้นบริษัท หมอชิตแลนด์ จำกัด จาก U จำนวน 29,550,000 หุ้น มูลค่าหุ้นที่ตราไว้หุ้นละ 27.25 บาท คิดเป็น 100% ของทุนจดทะเบียนชำระแล้ว รวมเป็นเงินจำนวนทั้งสิ้น 4,320,000,000 บาท
ทั้งนี้  บริษัท หมอชิตแลนด์ จำกัด เป็นเจ้าของกรรมสิทธิ์แต่เพียงผู้เดียวโดยถูกต้องตามกฎหมายซึ่งที่ดินจำนวน 63 แปลง ตั้งอยู่ที่ตำบลจอมพลอำเภอจตุจักร กรุงเทพมหานคร เนื้อที่ดินรวมประมาณ 11 ไร่ 0 งาน 40.7 ตารางวา